在 先秦兩漢 儒家 論語 孟子 禮記 荀子 孝經 說苑 春秋繁露 韓詩外傳 大戴禮記 白虎通德論 新書 卷一 過秦上 過秦中 過秦下 宗首 數寧 藩傷 藩彊 大都 等齊 服疑 益壤 卷二 權重 五美 制不定 審微 階級 卷三 俗激 時變 瑰瑋 孽產子 銅布 壹通 屬遠 親疏危亂 憂民 解縣 威不信 卷四 匈奴 勢卑 淮難 無蓄 鑄錢 卷五 傅職 保傅 連語 輔佐 卷六 禮 容經 春秋 卷七 先醒 耳痺 諭誠 退讓 君道 卷八 官人 勸學 道術 六術 道德說 卷九 大政上 大政下 脩政語上 脩政語下 卷十 禮容語下 胎教 立後義 新序 揚子法言 中論 孔子家語 潛夫論 論衡 太玄經 風俗通義 孔叢子 申鑒 忠經 素書 新語 獨斷 蔡中郎集 墨家 墨子 魯勝墨辯注敘 道家 莊子 道德經 列子 鶡冠子 文子 文始真經 列仙傳 鬻子 老子河上公章句 法家 韓非子 商君書 申不害 慎子 諫逐客書 管子 名家 公孫龍子 兵家 孫子兵法 吳子 六韜 司馬法 尉繚子 三略 算書 海島算經 九章算術 孫子算經 周髀算經 雜家 淮南子 呂氏春秋 鬼谷子 尹文子 鄧析子 史書 史記 春秋左傳 逸周書 國語 晏子春秋 吳越春秋 越絕書 戰國策 鹽鐵論 列女傳 春秋穀梁傳 春秋公羊傳 漢書 前漢紀 東觀漢記 後漢書 竹書紀年 穆天子傳 古三墳 燕丹子 西京雜記 經典文獻 詩經 尚書 周易 周禮 楚辭 儀禮 山海經 焦氏易林 京氏易傳 詩說 字書 說文解字 爾雅 釋名 方言 急就篇 醫學 黃帝內經 難經 傷寒論 金匱要略 出土文獻 郭店 馬王堆 漢代之後 魏晉南北朝 道德真經註 世說新語 顏氏家訓 文心雕龍 抱朴子 人物志 金樓子 水經注 神仙傳 三國志 高士傳 神異經 洞冥記 隋唐 群書治要 藝文類聚 通典 意林 黃帝陰符經 宋明 四書章句集注 三字經 論語注疏 西遊記 三國演義 金瓶梅 封神演義 廣韻 孝經注疏 太平御覽 太平廣記 朱子語類 宋景文公筆記 棋經 郁離子 清代 墨子閒詁 紅樓夢 全唐詩 康熙字典 儒林外史 民國 墨經校釋 中檢索：
竊料匈奴控弦大率六萬騎，五口而出介卒一人，五六三十，此即戶口三十萬耳，未及漢千石大縣也。而敢歲言侵盜，屢欲亢禮，妨害帝義，甚非道也。陛下何不使能者一試理此，將為陛下以耀蟬之術振之。為此立一官，置一吏，以主匈奴，誠能此者，雖以千石居之可也。陛下肯聽其事計，令中國日治，匈奴日危，大國大富，匈奴適亡。吒犬馬行，理勢然也。將必以匈奴之眾，為漢臣民，制之令千家而為一國，列處之塞外，自隴西延至遼東，各有分地以衛邊，使備月氏灌窳之變，皆屬之直郡，然後罷戎休邊，民天下之兵。帝之威德，內行外信，四方悅服，則愚臣之志快矣。不然，帝威不遂，心與嘿嘿。竊聞匈奴當今遂羸，此其示武昧利之時也。而隆義渠東胡諸國，又頗來降。以臣之愚，匈奴且動，疑將一材而出奇，厚贄以責，漢不大興不已，旁午走急，數十萬之眾，積於北方，天下安得食而饋之？臨事而重困，則難為工矣，陛下何不蚤圖。
臣為陛下建三表，設五餌，以此與單于爭其民，則下匈奴猶振槁也。夫無道之人，何宜敢捍此其久，陛下肯幸用臣之計，臣且以事勢諭天子之言，使匈奴大眾之信陛下也，為通言耳，必行而弗易。夢中許人，覺且不背其信，陛下已諾，若日出之灼灼。故聞君一言，雖有微遠，其志不疑，仇讎之人，其心不殆，若此則信諭矣，所圖莫不行矣。一表。臣又且以事勢諭陛下之愛，令匈奴之自視也，苟胡面而戎狀者，其自以為見愛於天子也，猶弱子之槞慈母也，若此則愛諭矣。一表。臣又且諭陛下之好，令胡人之自視也，苟其技之所長與其所工，一可以當天子之意，若此則好諭矣。一表。愛人之狀，好人之技，人道，信為大操，帝義也。愛好有實，已諾可期，十死一生，彼必將至，此謂三表。
若夫大變之應，大約以權決塞因宜而行，不可豫形，尊翁主，重相室，多其長吏，眾門大夫皆謀士也，必足之財，且用吾人，且用其尊，觀其限，窺其謀，中外符節，適𦃪拘也。夫或人且安得久悍若此？故三表已諭，五餌既明，則匈奴之中乖而相疑矣。使單于寢不聊寐，食不甘口，揮劍挾弓，而蹲穹廬之隅，左視右視，以為盡仇也。彼其群臣，雖欲毋走，若虎在後，眾欲無來，恐或軒之，此謂勢然。其貴人之見單于，猶迕虎狼也，其南面而歸漢也，猶弱子之慕慈母也。其眾之見將吏，猶噩迕仇讎也，南鄉而欲走漢，猶水流下也。將使單于無臣之使，無民之守，夫惡得不係頸頓顙請歸陛下之義哉？此謂戰德。
彼匈奴見略，且引眾而遠去，連此有數。夫關市者固匈奴所犯滑而深求也，願上遣使厚與之和，以不得已，許之大市。使者反，因於要險之所多為鑿開，眾而延之，關吏卒使足以自守。大每一關，屠沽者、賣飯食者、美臛炙膹者，每物各一二百人，則胡人著於長城下矣。是王將彊北之必攻其王矣。以匈奴之飢，飯羹啗膹炙，喗多飲酒，此則亡竭可立待也。賜大而愈飢，多財而愈困，漢者所希心而慕也，則匈奴貴人以其千人至者，顯其二三，以其萬人至者，顯其十餘人。夫顯榮者，招民之機也。故遠期五歲，近期三年之內，匈奴亡矣。此謂德勝。
或曰：「天子下臨，人民悹之。」曰：「苟或非天子民，尚豈天子也。《詩》曰：『普天之下，莫非王土。率土之濱，莫非王臣。』王者天子也，苟舟車之所至，人跡之所及，雖蠻夷戎狄，孰非天子之所哉？而慉渠頗率天子之民，以不聽天子，則慉渠大罪也。今天子自為懷其民，天子之理也，豈下臨人之民哉？